Ալեն Սիմոնյանի ռևերանսը՝ Նիկոլ Փաշինյանին - Լրահոս - Lrahos
Սկիզբ / Հասարակություն / Ալեն Սիմոնյանի ռևերանսը՝ Նիկոլ Փաշինյանին
USArmeniaNews.com 3 շաբաթ առաջ	Հասարակություն Թողնել մեկնաբանություն 10 Դիտում
Ալեն Սիմոնյան-Արթուր Վանեցյան բանավեճը, որը գխավորապես կրում է հեռակա բնույթ, հետաքրքիր դրսևորումներ է ստանում: Իսկ այն, ինչպես հասկանալի է, հետաքրքրացնում է ինքը՝ Ալեն Սիմոնյանն, ով այս օրերին առանձնակի ջանասիրությամբ է փորձում տակ չմնալով` վերևներին ապացուցելով իր հեղափոխականությունը:
Հունվարի 30-ին լրագրողների հետ զրույցում Սիմոնյանը համոզմունք է հայտնել, որ Վանեցյանը մեծ սխալ է գործել, երբ հայտարարել է, թե իրենք այլևս ընկերներ չեն: Միաժամանակ ԱԺ փոխնախագահը վստահեցրել է, որ Արթուր Վանեցյանի քաղաքական հայտը չի կարող անհանգստացնել, որովհետեւ նա չունի քաղաքական անցյալ, քաղաքականությամբ զբաղվելու փորձ:
Արթուր Վանեցյանի քաղաքական աշխուժությունը ներկայիս իշխանությունների համար չի կարող անվտանգ դիտարկվել: Վանեցյանը, թերևս, միակ մարդն է, ով, չասոցացվելով նախորդ իշխանությունների հետ և ճանապարհ անցած լինելով նաև ներկա ղեկավարության հետ, հասարակության շրջանում պրակտիկորեն նեգատիվ հակազդեցություն առաջ չի բերում:
Ճիշտ է՝ նա դեռևս լիակատար քաղաքական հայտ չի ներկայացրել, սակայն, ակնհայտ է, որ պրոցեսները հենց դրան են տանում, ինչը նշանակում է, որ ապագա գլխացավանքներից խուսափելու համար իշխանական թիմը ստիպված է արդեն հիմա հակաքայլեր ձեռնարկել:Եվ ահա այդ խաղում իրեն փորձում է անզուգական վարպետի դերում դրսևորել հենց Ալեն Սիմոնյանը:
Ինչո՞ւ հենց նա:
Բանն այն է, որ Փաշինյանի քաղաքական հակառակորդների «լիկվիդացման» հարցը լոկ հակադիր բևեռների մրցակցության խնդիր չէ: Այն շատ լավ առիթ կարող է լինել ներիշխանական բուրգի ներսում ձևավորված հիեարխիայի մեջ որոշակի ճշգրտումներ մտցնելու համար:
Փաշինյանի աչքի լույսը դառնալ ձգտում են անխտիր բոլորը, և այդ նպատակին հասնելու համար Ալեն Սիմոնյանը հրաշալի ճանապարհ է ընտրել՝ Փաշինյանին Վանեցյանից ամեն գնով պաշտպանելն ու ապացուցելը, որ չի ցանկանում անգամ նրա անունը լսել:
Այն եռանդն, որ Սիմոնյանը ներ է դրել Վանեցյանի անվան հետ խաղալու հարցում, վկայում է ոչ թե նրա էմոցիոնալ խառնվածքի, այլ թաքուն քաղաքական հաշվարկների մասին: Հիմա նա Փաշինյանին ապացուցում է, որ ուղնուծուծով նվիրված է հենց նրան և որ հանուն նրա պատրաստ է ոտնատակ տալ ամեն ինչ:
Մյուս կողմից՝ հարց է առաջանում, թե իրականում որքանո՞վ կարող են Ալեն Սիմոնյանի ջանքերը պրակտիկորեն օգտակար լինել Նիկոլ Փաշինյանի համար, երբ ԱԺ փոխխոսնակի վարքն ակնհայտորեն հարվածի տակ է դնում հենց ՔՊ հեղինակությունը՝ միանգամայն օբյեկտիվ հանգամանքներից ելնելով:
Ալեն Սիմոնյանն այն հեղինակությունը չէ, որ կարող է հասարակության ներսում այլոց մասին կարծիք ձևավորողի դերում հանդես գալ:
Խույնեբիններին բնորոշ վարքագիծն իրականում չի կարող գովելի դիտարկվել, քանի որ այն նախևառաջ համապատասխան չարորակ բարոյահոգեբանական որակներ է ենթադրում, իսկ, ինչպես հայտնի է, նմանների հետ ոչ թե ճանապարհ են գնում, այլ օգտագործում ու դեն են շպրտում, իսկ այն սարերի ետևում չէ…
Թեգերկարող ճանապարհ Սիմոնյան Վանեցյան Վանեցյանի Փաշինյանի քաղաքական
Նախորդ Ուզում եմ հաճախել մի այնպիսի դպրոց, որ չասեմ՝ ցուրտ է
Հաջորդ Մարդիկ շարունակում են սպասել. ինչի՞ վրա է վատնվում ռեսուրսը
ՍԴ նախագահ Հրայր Թովմասյանի շուրջ իրավիճակը շարունակում է թեժանալ: Ընդ որում՝ թեժացման այդ պրոցեսը, որը …